**La o cramă**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

la o cramă

un necunoscut rostogolea

un butoi cu melancolie

pe scările pe care urcă

şi coboară

viţa de vie

nobilă, albastră, obscenă

la intrare

doi copii de cerberi

sorbeau liniştiţi măduva

unui pensionar adormit

obscen şi nefericit

cu o liră am cumpărat

preşul galben tocit

şi i-am cântat

i-am tot cântat

aplecat şi-ndurerat

de mama fiului meu

moartă demult

căci de mult n-o mai ştiu

n-o mai văd

n-o mai vreau

în colțul patului meu fumuriu

28 iunie 2017, Constanţa